als_Latn dik_Latn tur_Latn
OSHEE, 180 mijë debitorë, 6 ditë kohë për kamatat, Çela: Zbritja me 80% të kamatëvonesave
- 6132 Lexime
- (08:06 , 22/02/2015)
- 7 Komente
NGA ORNELA MANJANI* TIRANË- Rreth 180 mijë abonentë të Operatorit të Sistemit të Shpërndarjes që nuk kanë paguar faturat e energjisë kanë edhe gjashtë ditë kohë për të përfituar zbritjen me 80% të kamatëvonesave. Pas 28 shkurtit, nuk do të ketë asnjë lëshim për debitorët. Ky është paralajmërimi i kreut të OSHEE-së, Adrian Çela, i cili ka pohuar se deri tani janë lidhur 197 mijë aktmarrëveshje mes abonentëve dhe operatorit për pagesën e detyrimeve të prapambetura.
Ndërsa në lidhje me radhët e gjata që janë krijuar në sportelet e kujdesit ndaj klientit të OSHEE-së për të lidhur kontratat për shlyerjen e detyrimeve, Çela deklaroi se, janë marrë masat për të evituar radhët në sportele, duke hapur mbi 50 qendra në dy muaj, me orare pune deri në mbrëmje, përfshi edhe në fundjavë.
“Së fundmi, kemi lidhur marrëveshje me subjekte private për të mundësuar pagesën e faturës, pa qenë nevoja të shkohet në OSHEE apo në Postë. Këto kanale të reja pagesash alternative mundësojnë lehtësimin e këtij procesi dhe shmangien e kohës së gjatë”, – tha Çela. Sipas administratorit, deri më tani janë lidhur 197 mijë aktmarrëveshje mes abonentëve dhe OSHEE-së për pagesën e detyrimit me këste apo për uljen e kamatëvonesës me 80%, ku vetëm për muajin shkurt janë rreth 51 mijë aktmarrëveshje.
AFATI
Edhe pse në dyert e OSHEE-së ka radhë për lidhjen e kontratave për shlyerjen e detyrimeve të mbartura, kreu i OSHEE-së theksoi se afati nuk do të ndryshojë. “Deri më 28 shkurt kanë mundësi të lidhin marrëveshje me OSHEE-në. Nuk do të ketë më një datë tjetër”, – u shpreh kreu Çela.
MOSPAGESAT
Kreu i OSHEE-së sqaroi edhe çështjen me banorët e Institutit Bujqësor në Kamzë, të cilët kanë zënë konviktet dhe kërkojnë nga OSHEE të furnizohen me energji, kur nuk e kanë paguar më parë faturën e konsumit. Sipas Çelës, në këto ambiente jetojnë 537 familje, të ndara në 8 godina, që janë furnizuar dhe vazhdojnë të furnizohen me energji elektrike nga Instituti Bujqësor Kamzë, sot Universiteti Bujqësor. Ky furnizim është bazuar në marrëveshjen me këtë institucion për shlyerjen e detyrimit ndaj OSHEE-së. Kështu, deri më 31 dhjetor 2013, me vendim të Këshillit të Ministrave nr.198, dt. 3 prill 2014, këtyre banorëve iu është bërë një shuarje e detyrimit për faturat e energjisë elektrike në vlerën 622 milionë lekë të reja. Ndërsa më 30 dhjetor të vitit 2014, me ndërmjetësimin dhe të prefektit të Tiranës, u arrit një marrëveshje me familjet që të instaloheshin panele matjeje të konsumit të energjisë elektrike për secilën godinë, në mënyrë që pagesa për energjinë të bëhej në bazë të konsumit dhe jo aforfe, si deri atëherë. Ndërkohë, edhe pas instalimit të sistemit të matjes dhe stabilizimit të furnizimit me energji elektrike nga ana e kompanisë, familjet nuk i kanë paguar asnjëherë faturat e energjisë së konsumuar tek Universiteti Bujqësor, i cili ka në administrim ish-konviktet, dhe si rrjedhojë ky institucion nuk ka derdhur detyrimet ndaj OSHEE-së për këto familje.
Në këto kushte, Operatori i Shpërndarjes së Energjisë Elektrike, do të zbatojë ligjin dhe do të bëjë ndërprerjen e energjisë elektrike deri në shlyerjen e detyrimeve për energjinë e konsumuar. Në total, detyrimi që 537 familjet i kanë Operatorit të Shpërndarjes së Energjisë Elektrike nga 1 janari 2014 e në vazhdim është 142 milionë lekë të reja.
(m.k/GazetaShqiptare/BalkanWeb)
Komente ( 7 )
-
AktMarrevesha kriminale I bie per 30 vjet te paguaje 25$ cdo muaj .
Krim Ekonomik Qeveritare
-
Nje pyetje z. Cela e pagoi shumen 205 milion leke fabrika e tullave Korce prone e deputetit LSI Kapurani?
-
po mre me derra, kur e filloj aksionin ed rama thonte qe ska kthim mbrapa apo qe sdo kete falje apo zbritje, ca i keni keto uljet tani dhe tolerimet ?? e hengren shqiptaret e shkrete duke pagujt milionat ashtu sic ishin pa ulje pa gje, apo prag fushate tani edhe o burra bejme ulje se nje gje eshte e sigurt qe mbas zgjedhjeve nese fitoni do rifilloni po me te njejtin ritem si me pare pa ulje. plera jeni
-
Ky ësht mashtrim. Se kur njerëzit shkojn atje për të bër pagesën ju thuhet që ska lehtësim për shkak se ska kaluar në fletoren zyrtare. Që kshu ky 80% i uljes ësht mashtrim. Familjes sime ju be kjo gjë. Dhe e forta ësht se familja ime ka qen paguese e rregullt. Por kur ndruan sahat mbas 5 muajsh uthojn ësht hapur vula sigurisë mbrapa. Kur sahatet skishin vul mbrapa. Ankesa u be po përgjigje s’u mor kur për 4 vjet . Këta gënjejn. Cekeket kan ber kërdin me ket lloj poshtersie.
-
Or Nik,pse qenka kriminele keta qe duan te marrin parate per mallin qe ju blini (energjia)..I falen kaq vite veresi dhe prap nuk jane te kenaqur..Ne qe paguajme mos jemi budallenj apo si?!Kurse ti shkodran malesor..,keta duhet ta kishin menduar qe me pare ta paguanin e mos te prisnin pikerisht javen e fundit.Mundesia i eshte dhene,packa se keta kamzake shpresonin qe t’ua falnin perseri..Keshtu qe paguajeni sa jeni ne kohe se keshtu tregohet civilizimi dhe jo thjeshte duke zbritur ne qytet..
-
Ju jeni kthyer ne kriminele dhe hajdute te familjeve shqiptare.ju rafte ne familjet tuaja ato qe po i béni shqiptareve
-
180 000 abonente per 6 dite…pra i bie 30 000 ne dite?…me 100 sportele…pra u ke dhene mundesine?….pika qe nuk te bie o i paafte.
als_Latn glg_Latn unk als_Latn als_Latn als_Latn als_Latn als_Latn als_Latn ltz_Latn als_Latn als_Latn als_Latn als_Latn unk als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn